વસીમ અકરમ સહિત ઘણા ભૂતપૂર્વ પાકિસ્તાની પ્લેયરોએ શોએબને વિવાદાસ્પદ આત્મકથાના પુસ્તકો વેચીને પુષ્કળ પૈસા કમાવાની તરકીબ તરીકે ઓળખાવી ત્યાર બાદ ગઈ કાલે ભૂતપૂર્વ સ્વિંગ-સ્પેશ્યલિસ્ટ સરફરાઝ નવાઝે લાહોરથી ફોન પર ‘મિડ-ડે’ સાથેની વાતચીતમાં રાવલપિંડી તરીકે જાણીતા શોએબ અખ્તર વિશે કહ્યું હતું કે ‘ભારતીય મિડિયાએ તો શોએબના પુસ્તકના વિમોચનને લગતા કાર્યક્રમનો બહિષ્કાર કરવો જ જોઈએ, ભારત સરકારે ભારતમાં તેની બુકની એકેય નકલ ન વેચાય એની ખાસ તકેદારી રાખવી જોઈએ. હું તો કહું છું કે શોએબને હવે પછી ભારતમાં આવવા જ નહીં દેતા.’